cyanic-selkie/wikianc huggingface dataset:
डकडकगो
१८ सेप्टेम्बर २०१४ मा, एप्पलले डकडकगोलाई सफारी ब्राउजरमा वैकल्पिक खोज संयन्त्रको रूपमा समावेश गरेको थियो। १० नोभेम्बर २०१४ मा, मोजिलाले डकडकगोलाई फायरफक्स ३३.१ मा खोज विकल्पको रूपमा थपेको थियो। ३० मे २०१६ मा, टोर प्रोजेक्ट, निगमले डकडकगो टोर ब्राउजर ६.० को लागि पूर्वनिर्धारित खोज संयन्त्र बनाएको थियो।
पृष्ठभूमि
डकडकगोले खोज नतिजाहरू "४०० भन्दा बढि" स्रोतहरू, जस्तै याहू! सर्च बोस; विकिपिडिया; उल्फ्राम अल्फा; बिङ, यसको आफ्नै वेब क्राउलर (डकडकबोट); र अन्य खोज संयन्त्रहरूबाट खोज नतिजाहरूको सङ्कलन गर्ने गर्दछ । यो विकिपिडिया सहित क्राउडसोर्स साइटहरूको डाटा प्रयोग गर्दछ, जसले कुनै अङ्क थिच्नु नपर्ने बाकसहरूको बृद्धि गर्नुका साथै नतिजाहरू माथि खैरो बाकसमा यसले सारांश र सम्बन्धित विषयहरू प्रदर्शन गर्ने गर्दछ।
यसले आफुलाई एक विशेष खोज संयन्त्रको रूपमा स्थानान्तरण गरेको छ। डकडकगोले गोपनीयतालाई मध्यनजर गर्दै, यसले आईपी ठेगानाहरू भण्डारण गर्दैन, प्रयोगकर्ताहरूको जानकारी पछ्याउदैन, र आवश्यक पर्दा मात्र स्मृति शेषको प्रयोग गर्दछ। डकडकगोका संस्थापक विनबर्गको भनाई अनुसार: "पूर्वनिर्धारित रूपमा, डकडकगोले व्यक्तिगत जानकारी सङ्कलन वा साझेदारी गर्दैन"। समग्रमा यही नै हाम्रो गोपनीयता नीति हो।" यद्यपि, प्रयोगकर्ताहरूले खोजेका सम्पूर्ण सामग्रीहरू यसले सम्हाल्ने गरेको छ।
संस्थापक विन्सबर्गका अनुसार, डिमाण्ड मिडिया नामक कम्पनीको स्वामित्वमा रहेको सहायक कम्पनी इहाउ लगायत अन्य थुप्रै कम्पनीहरूले ठूलो सङ्ख्यामा मुक्त पत्रकारहरूलाई खटाएर धेरै भन्दा धेरै लेखहरू बनाउने गरेका छन् जसबापत केही रकम तिरेर पत्रकारहरू वा लेखहरूद्वारा प्रतिदिन ४००० भन्दा बढि लेखहरू प्रकाशित गर्दछन् र विशेष रूपमा गुगल खोजीको सूचकाङ्कमा उच्च श्रेणी देखा पर्नका लागि न्यून गुणस्तरीय लेख निर्माण र प्रकाशन गर्दछन् । यस्ता सामग्रीहरू विन्सबर्गले डकडकगोबाट हटाइ खोज गुणस्तरलाई परिमार्जन गरेका छन् । डकडकगोले विज्ञापन सहितका नतिजाहरूलाई छानि बिज्ञापन रहितका सामग्रीहरूको प्रदर्शन गर्दछ।
तुरुन्त उत्तर
खोज नतिजाहरूलाई अझै प्रभावकारी वनाउनका लागि खोज पृष्ठको शीर्षमा डकडकगोले सापेक्ष नतिजाहरू प्रदर्शित गर्दछ जसलाई तत्काल उत्तर सेवा भनिन्छ। यी तत्काल जवाफहरू तेस्रो पक्ष एपीआईहरू वा पाठ फाइलहरू जस्तै स्थिर डाटा स्रोतहरूबाट एकत्रित हुन्छन् । तत्काल जवाफहरूलाई अङ्ग्रेजीमा जेरो क्लिक इन्फो भनिन्छ जसको नेपालीमा अनुबाद (बिना कुनै अङ्क थिचि जानकारी देखाउनु) किनभने यस पछाडिको उद्देश्य भनेको प्रयोगकर्ता खोज गरेका पृष्ठहरू बिना कुनै अङ्क थिचि प्रदर्शन गर्नु हो वा केही पनि नथिचिकन स्वचलित रूपमा खोज नतिजाहरू प्रदर्शन गर्नु हो । जुलाई २०१९ को अनुसार, डकडकगोमा १२३६ तत्काल जवाफ सक्रिय अवस्थामा रहेका छन्।
टोरमा पहुँच
अगस्ट २०१० मा, डकडकगोले टोर सञ्जाल प्रयोग गरी यसको सर्च इन्जिनमा एक ट्राफिक सेवाको माध्यमबाट पहुँच सक्षम गर्नका लागि, अज्ञात खोजी सेवाको थालनी गरेको थियो। यसै सन्दर्भमा विनबर्गका अनुसार, "मलाई विश्वास छ कि यो हाम्रो गोपनीयता नीतिसँग सही तरिकाले मिल्दछ"। टोर र डकडकगोको प्रयोग गरी, अब तपाई अज्ञात रूपमा आफूलाई लागेका कुरा यसमा खोज्न सक्नुहुनेछ ।''
आवाज खोजी
सन् २०११ मा, डकडकगोले, गूगल क्रोममा आवाज खोज बिस्तारका मार्फत प्रयोगकर्ताहरूको लागि आवाज खोजी सेवाको प्रदान गरेको थियोे ।
ब्याङ्ग्स
डकडकगोले ब्याङ्ग्स नामक वाक्य रचना सेवा सञ्चालन गर्दछ, जसले प्रयोगकर्ताहरूलाई साइटको आफ्नै इन्जिन प्रयोग गरेर विशिष्ट तेस्रो-पक्ष वेबसाइटहरूमा खोज गर्ने क्षमतालाई साकार पार्दछ । अक्टोबर २०१८ को अनुसार, विविध इन्टरनेट साइटहरूको लागि ११,४१४ ब्याङ्ग्सहरू उपलब्ध रहेका छन् । २०१८ डिसेम्बरमा लगभग २,००० "ब्याङ्ग्सहरू" मेटाइएको थियोे । तिनीहरूमध्ये केही तोडिएर काम नगरेका कारण र अन्य अनुमती बिना प्रकाशन गरिएका सामग्रीहरू दायित्वको कारणले मेटाइयो थियो।
व्यापार नमुना
अमेजन र इबे सँग सम्बद्ध सम्बन्ध मार्फत, डकडकगोले याहु - बिङ खोज गठबन्धन सञ्जालबाट विज्ञापनहरू गरेर राजस्व कमाउँदछ।
इतिहास
डकडकगोलाई फेब्रुअरी २००८ मा, पेन्सलभेनियामा ग्याब्रियल विनबर्गद्वारा स्थापित गरिएको थियो। विनबर्ग एक उद्यमी हुन् जसले पहिलेनै नेम्स डाटाबेस नामक सामाजिक सञ्जालको सुरुवात गरेका थिए र यो हाल निष्क्रिय रूपमा रहेको छ। प्रारम्भिक रूपमा विनबर्गद्वारा विकास गरिएको, डकडकगोले विज्ञापनलाई समर्थन गर्दथ्यो, तर प्रयोगकर्तासँग विज्ञापनहरूलाई निश्क्रिय पार्ने विकल्प पनि समावेश थियोे। यस खोज संयन्त्र पर्लमा लेखिएको छ र नन्जिन, फ्रि बिएसडी, र लिनक्स मार्फत सेवा सञ्चालन गर्दछ। डकडकगो मुख्यतया खोज एपीआई देखि विभिन्न विक्रेताहरू मार्फत बनाइएको थियो। यसका कारण, टेकक्रन्चले सेवालाई "उन्नत" खोज संयन्त्रको रूपमा व्याख्या गरेको थियो।  विनबर्गका अनुसार यो खोज संयन्त्र वास्तविक नाम, डकडक गुस (रूमाल लुकाई जस्तै खेल) भन्ने बालबालिकाहरूको खेलबाट उत्पत्ति भएको थियो। उनले भने- "यो वास्तवमा मेरो दिमागमा एक दिन घुम्न थाल्यो र मलाई त्यो मन पर्‍यो"। यो निश्चित रूप देखिनै डकडक गुसबाट प्रभावित भएको हो।
जुलाई २०१० मा डकडकगोमा आउने समस्याहरू दर्ता गराउन, खोज संयन्त्रको प्रयोगलाई फैलाउनको लागि छलफल गर्न, सुविधाहरू अनुरोध गर्न र अङ्कको खुला स्रोत बारेमा छलफल गर्नका लागि विनबर्गले जुलाई २०१० मा डकडकगोको सामुदायिक वेबसाइट (डक डटको) को सार्वजनिक गरेका थिए।
सन् २०११ मा युनियन स्क्वायर भेन्चर्स र एञ्जल इन्भेस्टरले लगानी गर्नु पूर्व यो एक आत्म-बित्त कोषित कम्पनी रहेको थियोे। यूनियन स्क्वायरका उपाध्यक्ष ब्राड बर्नमहले भने, "हामीले डकडकगोमा लगानी गरेका छौं किनभने हामी विश्वस्त भयौँ कि केवल खोजमा प्रतिस्पर्धाको आधार बदल्न सकिएन, यो गर्ने समय रहेको थियो"।
यसको अतिरिक्त, ट्रिसक्लेल, लिनक्स मिन्ट, र मिडोरी वेब ब्राउजरले, डकडगोलाई उनको पूर्वनिर्धारित खोज संयन्त्रको रूपमा बदलेका थिए।
४ मे २०१२ सम्म यस खोज संयन्त्रमा दिनहुँ १.५ मिलियन खोजहरू हुने गरेका थिए। विनबर्गले सन् २०११ मा कम्पनीको ११५,००० अमेरिकी डलर राजस्व सङ्कलन गर्यो र त्यसबेला कम्पनीमा जम्मा तीन कर्मचारीहरु थिए, साथै एक सानो अङ्कमा ठेकेदारहरू पनि रहेका थिए। फेब्रुअरी २०१४, एक मापन वेबसाइट कम्पिट डटकमका अनुसार यसमा २६६,४६५ आगन्तुक प्रयोगकर्ताहरूले यसमा खोजी गरेका थिए। १२ अप्रिल २०११ मा, अलेक्साले ३ महिनाको वृद्धि दर ५१% भएको सूचना दिएको थियोे । डकडकगोको आफ्नै ट्राफिक तथ्याङ्कका अनुसार अगस्ट २०१२ मा प्रति दिन १,३९३,६४४ भ्रमणहरू हुने गरेका थिए र अप्रिल २०१० मा प्रति दिन ३९,४०६ भ्रमणहरू भएका थिए। (सबैभन्दा प्रारम्भिक डाटाका अनुसार)। नोभेम्बर २०१२ मा, वासिङटन पोस्टले अक्टोबर २०१२ सम्ममा डकडकगोमा खोजहरु ४५,०००,००० प्रति महिना सम्म पुगेको सङ्केत गरेको थियोे । यस लेखले यस्तो निष्कर्ष निकालेको छ:
"विनबर्गको गैर-महत्त्वाकांक्षी लक्ष्यले उनलाई अनलाइन विशेष गरी अनौठो र खतरनाक प्रतियोगी बनाउँदछ। गुगल वा बिङले गर्न नसक्ने उनले लगभग सबै काम गर्न सक्छन् किनभने यसले उनीहरूको व्यापारिक नमूनालाई क्षति पुर्याउन सक्छ, र प्रयोगकर्ताहरूले पत्ता लगाउँन सके भने, डकडकगोको खोजीमा अझ राम्ररी मन पराउन सक्छन्, जसले गर्दा विनबर्ग बिस्तृत खोजी संयन्त्रहरूलाई पनि हानि पुऱ्याउन सक्नेछन्। यो एक असमान अङ्कीय युद्ध हो, र युनियन स्क्वायर भेन्चर्सले गुगललाई कमजोरको रूपमा हेरेका छन्।
जिनोमीले, जिनेमी वेब ​​ब्राउजर ३.१०, २६ सेप्टेम्बर २०१३ मा सार्वजनिक गरेपछि यसको पहिलो संस्करणको साथनै यसमा डकडकगो पूर्वनिर्धारित खोज संयन्त्रको रूपमा रहेको छ।
एप्पल विश्वव्यापी विकासकर्ता सम्मेलन २०१४ को मुख्य भाषणमा, डकडकगोलाई दुवै आईओएस ८ र ओएस एक्स योसेमाइटमा, खोजीको लागि एक विकल्पको रूपमा समावेश गरिने एप्पलले घोषणा गरेको थियोे। मार्च १०, पेल मुन वेब ब्राउजरको संस्करण २४.४.० देखि, डकडकगो पूर्वनिर्धारित खोज संयन्त्रको रूपमा रहेको थियोे र साथै ब्राउजरहरूको गृह षृष्ठमा सूचीबद्ध भएको थियोे। मे २०१४ मा डकडकगोले, डकडकह्याक मार्फत बिटा परीक्षकहरूको साथ एक पुनः संस्करण जारी गरेको थियो। २१ मे २०१४ मा, डकडकगोले औपचारिक रूपले पुनः बनावट गरिएको संस्करणलाई सार्वजनिक गरेको थियोे जसले छिटो जवाफहरूमा र अधिक परिमार्जित दृश्यमा ध्यान केन्द्रित गरेको थियो। नयाँ संस्करणले धेरै नयाँ सुविधाहरू जस्तै तस्वीर, स्थानीय खोजी, स्वत: सुझाव, मौसम, व्यञ्जन आदि कुराहरू थप गरेको थियो।
जुलाई २०१६ मा, डकडकगोले आधिकारिक रूपमा याहूसँग साझेदारी विस्तार घोषणा गरेको थियो। यसले खोज नतिजा र थप साइट सूत्रहरूमा मिति समावेशका गर्नुका साथै यस खोज संयन्त्रका सबै प्रयोगकर्ताहरू माझ नयाँ सुविधाहरू विस्तार गरेको थियोे। यसले परिणामहरू उत्पन्न गर्न वा प्रस्तावित सुविधाहरू प्रयोग गर्न बिङ, यान्दिक्स, र विकिपिडियासँग पनि साझेदारी गरेको थियोे। आफ्नो नीतिलाई मध्यनजर गर्दै, कम्पनीले साझेदार कम्पनीहरूसँग प्रयोगकर्ता जानकारी साझा नगर्ने कुरा पुष्टि गरेको थियो।
२३ जनवरी, २०१८ मा, डकडकगोले इन्टरनेट प्रयोगकर्ताहरू खोजलाई सुरक्षित गर्नको लागि आफ्नो ब्राउजर एक्सटेन्सन (विस्तार) र मोबाइल अनुप्रयोग पुन: परिमार्जन गरेको थियोे। जसले विज्ञापन पछ्याउने सञ्जाललाई रोक्न सक्ने क्षमता प्रदान गरेको थियोे।
मार्च २०१९, गुगललेले क्रोम ७३ मा पूर्वनिर्धारित खोज संयन्त्रको सूचीमा डकडकगोलाई थपेको थियो।
ट्राफिक
जुन २०१३ मा, डकडकगोमा महत्त्वपूर्ण ट्राफिक वृद्धि भएको थियो। वेबसाइटको ट्विटर खाताका अनुसार, सोमबार, १७ जून २०१३ मा, यसमा दैनिक ३ लाख प्रत्यक्ष खोजहरू भएका थिए। मे २०१३ मा औसतमा, दैनिक १० लाख ८० हजार दैनिक प्रत्यक्ष खोजीहरू हुने गरेका थिए। पछि सेप्टेम्बर २०१३ मा, यस खोज संयन्त्रमा प्रति दिन ४० लाख खोजीहरू पुगेको थियो।
नोभेम्बर २०१८ का अनुसार, डकडकगोमा प्रति दिन ३१ मिलियन प्रत्यक्ष खोजी प्राप्त गरेको थियो।
जनवरी २०१९ सम्म, डकडकगोले ३४ मिलियन दैनिक खोजीहरू प्राप्त गरेको थियो र उक्त महिनामा यसमा १ अर्ब खोजीहरू भएका थिए।
किरण क्षेत्री
किरण क्यारी छेत्री (Kiran Carrie Chetry) जन्म २६ अगस्ट १९७४ नेपाली मूलकी अमेरिकी पत्रकार हुन्। यिनले सन् २०११ सम्म सि एन एन टेलिभिजनमा समाचारवाचक र त्यसअघि फक्स न्यूज च्यानलको समाचार प्रस्तोताको रूपमा काम गरेकी थिइन्। हाल उनी पत्रकारिता क्षेत्रमा नै कार्यरत छिन्।
धनुषाधाम नगरपालिका
धनुषाधाम नगरपालिका धनुषा जिल्लामा पर्छ । यो नगरपालिका २०६८ साउन १ देखि लागू हुने गरी बनाइएको हो । यसलाई नगरपालिका घोषणा गर्दा यज्ञभूमि, उमाप्रेमपुर, धनुषाधाम, धनुषा गोविन्दपुर गाउँ विकास समितिहरू समावेश गरिएका हुन् । आर्थिक वर्ष २०६८/६९को बजेटमार्फत् मुलुकमा ४१ नयाँ नगरपालिका थपिंदा धनुषाधाम पनि नगरपालिका बनेको हो ।
मुलुकमा कूल ९९ महानगरपालिका, उपमहानगरपालिका र नगरपालिका भएका छन् भने गाविसको संख्या ३ हजार ९ सय १२बाट घटेर ३ हजार ७ सय ५२ भएका छन् ।
जमुनिया, नवलपरासी
जमुनिया, नवलपरासी नवलपरासी जिल्लामा अवस्थित एक गाउँ विकास समिति हो।
स्रोत
जमुनिया गा.बि.स. अन्तर्गत ९ वटा वार्डहरू छन्,यो गा.बि.स.को कार्यालय गोपिगंज भन्ने ठाउमा छ. यस गा.बि.स.मा ९ वटा वार्ड भए पनि गाउको संख्या धेरै छ.गाउहरूको नामावली यस प्रकार छ. वार्ड नम्बर १:- पनई. वार्ड नम्बर२:-प्रसौनी,कालिटोला र जमुनाबारी. वार्ड नम्बर३:-सेमरी. वार्ड नम्बर४ सेमरी,गोपिगंज. वार्ड नम्बर५ :-भिट्टा वार्ड नम्बर६ :-सिसहनिया. वार्ड नम्बर:-७ सपहिया, वार्ड नम्बर ८ -जमुनिया वार्ड नम्बर९ -चौपत्ता यस गा.बि.स.को मुख्य बजार गोपिगंज हो,साप्ताहिक बजारको रूपमा जमुनिया बजार र सेमरी बजार प्रसिध छन्. येहा साप्ताहिक राँगा(पाडा) बजार पनि लाग्छ. यस गा.बि.स.मा हरेक जाति र धर्मको बासिन्दाहरू बसोबश गर्छन. यो गा.बि.स.अहिलेको आधुनिक सञ्चार माध्यमहरूको पहुचमा छ.
द रिभेलेसन (एनिमर्फ्स)
द रिभेलेसन अमेरिकन लेखिका क्याथरिन एन एप्पलगेटद्वारा लिखित किताब हो ।
जौबारी
जौबारी नवलपरासी जिल्लामा अवस्थित एक गाउँ विकास समिति हो।
खोक्लिङ
खोक्लिङ नेपालको मेची अञ्चलको ताप्लेजुङ जिल्लामा अवस्थित एक गाउँ विकास समिति हो ।
जनसङ्ख्या
विसं २०६८ को जनगणना अनुसार खोक्लिङको कुल जनसङ्ख्या ३,३७६ रहेको छ । जसमध्ये १,६१४ पुरुष र १,७६२ महिला रहेका छन् । यस गाविसमा कुल ६९३ घरधुरी रहेका छन् ।
रिव्दुङ महेश्वरी
रिव्दुङ महेश्वरी खोटाङ जिल्लामा अवस्थित एक गाउँ विकास समिति हो।
जनसङ्ख्या
नेपालको सन् २०११ को जनगणना अनुसार रिव्दुङ महेश्वरीको ४८४ घर धुरीमा कुल जनसङ्ख्या २,३३० रहेको छ।
यशोधरा
कोइलीहरूको दरबार
जसरी बुद्ध शाक्यहरूको राजमहलमा सुखपूर्वक हुर्के, राजकुमारी यशोधरा पनि त्यतिकै लाडप्यारले कोइलीहरूको दरबारमा हुर्किन् । अत्यन्त सुन्दरी, वीणावादनमा निपूर्ण र करुणापूर्ण भएकीले अनेक सुन्दर राजकुमारहरूबाट प्रणय र विवाहको प्रस्ताव आएको थियो । सिद्धार्थको बारेमा यो चर्चित थियो कि उनी घण्टौं दरबारबाट अलोप भई रुखको मुनि बसी ध्यान गर्थे र भविष्यमा जोगी हुने संजोग थियो । यो सब थाहा पाउँदापाउँदै र आफन्तहरूले रोक्दारोक्दै पनि स्वयंवरमा राजकुमारी यशोधराले राजकुमार सिद्धार्थलाई नै चुनिन् ।
बुद्धको गृहत्याग र यशोधरा
बुद्धको गृहत्यागपछि कत्ति पनि विचलित नभई यशोधराले छोरा राहुललाई हुर्काइन्, शुद्धोधन र प्रजापति गौतमीलाई ढाढस दिई उनीहरूको सेवा गरिन् । प्रसिद्ध भियतनामी बौद्ध विद्वान थिक् न्यात् हन्ह र ओशोको भनाई के छ भने बुद्धलाई साधना मार्गमा लाग्न र सांसारिक आकर्षणमा नफस्न यशोधराले बराबर स्मरण गराइ रहन्थिन् । गृहत्यागको दिन बुद्धको प्रिय घोडा कन्थकलाई तयार गरी सारथी छन्दकलाई त्यो रात दरबारमै सुत्न लगाइन् । राति गृहत्याग पूर्व आफ्नो आजै जन्मेको बच्चा र पत्नीलाई अन्तिम पटक हेर्ने लालसा लिई जब बुद्ध खोपीमा आए, बुद्ध साहित्य अनुसार देवताहरुद्वारा बुद्ध मोहमा नफसून् भनी यशोधराको आंचलले राहुलको मुख छोपियो तर ओशो र थिक् न्यात् हन्हको भनाइ के छ भने वास्तवमा यशोधरा जागेकै थिइन् र उनले जानेरै बुद्ध ममता मोहमा नफसून् भनी आफ्नो र बच्चाको मुख छोपी दिइन् ।
बुद्धले वनमा गरेका तपस्याहरू यशोधराले दरबारमा गरिन् । जब यशोधराले खबर सुनिन्- बुद्ध एक छाक खानुहुन्छ, भुईंमा सुत्नु हुन्छ र साधारण चीवर लागउनु हुन्छ । उनले पनि दरबारमै बसी सोही अनुशरण गरिन् ।
बुद्धत्व प्राप्त भएपछि जब बुद्ध कपिलवस्तु आउनु भयो, बुद्धलाई दर्शन गर्न सबै आए तर यशोधरा आइनन् । बुद्ध नै सारिपुत्रलाई भेट्न जानु भयो । त्यहाँ यशोधराले बुद्धको पाउ स्पर्श गरिसके पछि एक गहन प्रश्न गरिन्- जुन सत्य तपाईँले निरन्जना नदीको तटमा बोधिवृक्षको मुनि प्राप्त गर्नु भयो के त्यो सत्य यहाँ छैन ? र यहाँ त्यसको बोध हुन सक्दैन ?
बुद्ध निरुत्तर हुनु भयो । यो प्रश्नले यशोधराको समझ र प्रज्ञाको गहिराई देखाउँछ । राहुलले प्रव्रज्या लिँदा यशोेधराले विरोध गरिनन् । बरु स्वयं आफैंले पनि प्रव्रज्या मागिन् ।
यशोधराको यो पक्ष
बुद्ध साहित्यमा अनेक साधिकाहरु बिशाखा, आम्रपाली, प्रजापति गौतमी, खजुतरा, कृषा गौतमी इत्यादिको बारम्बार उल्लेख आउँछ तर प्रव्रज्यापछि यशोधराको कहीँ उल्लेख भेटिँदैन । यशोधराले संघमा आफूलाई म बुद्धकी पत्नी हुँ भनेर कुनै आदर मागिनन् र अति साधारण जीवन व्यतित गरिन् । उनी आश्रममा सफाइ र रोगीहरूको सेवाको कार्यहरु गर्थिन् । राहुल अर्हत्व प्राप्ति पछि बुद्धका दश गन्धर्वहरु मध्येका एक प्रमुख आचार्य भइसकेका थिए । एक बुद्ध पुरुषकी पत्नी तथा प्रमुख आचार्यकी आमा यशोधराले संघको कुनै महत्त्वपूर्ण पद नलिई नेपथ्यमै रहन स्वीकार गरिन् । बुद्धसंघमा पूर्णरूपले आफीलाई विलीन गरेकी यशोधराको यो पक्ष आफैँमा अति प्रशंसनीय छ ।
यशोधराको अन्तिम वार्तालाप
यशोधराले बैशाख पूर्णिमाकै दिन ७८ वर्षको उमेरमा आफ्नो आराध्यसँग राजगृहीको बेनुवनमा गरेको अन्तिम वार्तालाप बडो मार्मिक छ । उनले आग्रह गरेकी थिइन्, अब म वृद्ध भएँ, शरीरका सबै अङ्ग प्रत्यंगहरु थाके । मैले कोइलीकी राजकुमारी र शाक्यकी युवराज्ञी र बुद्धसंघकी भिक्षुणीको आफ्नो स्वधर्म निष्ठापूर्वक पूरा गरेकी छु । मलाई जातीय स्मृति भयो । विगतका अनेक जन्ममा कुनै न कुनै रूपमा मैले अनन्य प्रेम र समर्पणले तपाईँको सेवा गरेकी छु । तपाईँको अनुमतिले शरीर छोड्न चाहन्छु । बुद्धसंघ तथा तपाईँप्रति आफूले जीवनमा कुनै भूल गरेकी भए माफी पाऊँ । यति भनी बुद्धलाई तीनपटक परिक्रमा गरी आफ्नो कुटीमा आई बुद्धप्रति श्रद्धाले दीयो बालेर हृदयले बारम्बार प्रणाम गरी यशोधराले शान्त भावले शरीर त्याग गरिन् ।
राहुल मार्फत भेट
सात वर्षपछि जब बुद्ध कपिलवस्तु फर्के, त्यसबेला यशोधराले राहुल मार्फत बुद्धलाई भेट्ने प्रयास गरिन् । सोझै आफै भेटघाट गर्न गइनन् बरु राहुललाई सुन्दर वस्त्र पहिराएर बुद्धले भोजन गरिरहेको ठाउँमा लगिन् र बुद्धलाई देखाउँदै भनिन्, बाबु, के तिमीले उहाँलाई चिन्छौ ?
बुद्ध कपिलवस्तु आएको सात दिन मात्र भएको थियो । राहुलले त्यसै आधारमा भन्यो, हो चिन्छु, उहाँ बुद्ध हुनुहुन्छ ।
यो सुनेर यशोधराले गहभरि आँसु गराउँदै भनिन्, बाबु, त्यो सज्जन पुरुष जसको शरीरबाट सुनौलो तेज निस्किरहेको छ र जो लस्करै बसेका भिक्षुहरूको माझमा बस्नु भएको छ, उहाँ नै तिम्रो पिता हुनुहुन्छ । भिक्षु हुनुअघि उहाँ यस राज्यका उत्तराधिकारी हुनुहुन्थ्यो । उहाँको नजीकमा जाऊ र सोध, बुबा, म राजकुमार हुँ । त्यसैले भविष्यमा म राजा बन्नेछु । राजामात्र होइन राजाहरूको पनि राजा बन्नेछु । त्यसैले मलाई मेरो अधिकार दिनुहोस् किनभने छोरालाई बाबुको सम्पत्ति लिने अधिकार हुन्छ । सात वर्षको राहुल आफ्नी आमाको आज्ञा अनुसार बुद्धको नजिक पुग्यो र भन्न थाल्यो, महाश्रमण, तपाईँको छाया बडो शीतल छ ।
त्यसबेला बुद्धले खाना खाइवरि उठ्न थालेका थिए । उनले राहुललाई ध्यानले हेरे । अनि राहुलले आफनी आमाले सिकाएको कुरा जस्ताको तस्तै भन्न थाल्यो । बुद्ध केही बोलेनन्, बोल्न सकेनन् । उनी जुरुक्क उठेर हिँड्न थाले । राहुल पछिपछि हिँड्दै आमाले सिकाएको कुरा दोहोर्‍याउँदै जान थाल्यो ।
बुद्ध सोझै विहारमा पुगे र उपतिष्यलाई भने, राहुललाई यहाँ ल्याऊ र तुरुन्तै प्रव्रज्जित गराऊ । बुद्धले उत्तराधिकारमा दिने सम्पत्ति भनेकै संन्यास दिनु थियो । पछि बुद्धले आफ्ना दश प्रमुख शिष्य मध्ये राहुललाई एक प्रमुख शिष्य नियुक्त गरे ।
थाइ भिक्षु बुद्धदास भिक्खुले बुद्धको जीवनीको सानो विवरणमा कपिलवस्तुमा यशोधरासँगको पुनः भेटको प्रसंगलाई यस प्रकार लेखेका छन्, यशोधरा पति वियोगबाट धेरै मर्माहत भएकी हुनाले भगवान् बुद्धको दर्शन गर्न आउन सकिनन् । अरूहरूले जस्तै धर्मदेशना सुन्न पनि आउन सकिनन् । राजा शुद्धोधनका अनुरोध अनुसार बुद्ध भगवान आफैँ यशोधरादेवीलाई दया राखी दर्शन दिन जानु भयो । राजाले भगवान बुद्धका समक्ष यशोधरादेवीका असल गुणहरूको बखान गर्नु भयो । भगवान बुद्धको दर्शन तथा धर्मदेशना सुन्न पाएर तिनी प्रफुल्लित भइन् । जीवनभर धर्मको आचरण गर्ने पनि निर्णय गरिन् ।
उपसंहार
यशोधराको बारेमा बौद्ध साहित्यमा छिटपुट संवाद मात्र प्राप्त छन् तर ती संवादले यशोधरा पनि गार्गी र मैत्रेयी जस्तो विदुषी थिइन् भन्ने अनुमान गर्न सकिन्छ । पातिव्रत्य धर्ममा उनको स्थान महाभारतमा वर्णित सावित्री सरह छ जसले आफ्नो त्याग र तपस्याले आफ्नो घर र माइती दुवै कुलको यश बढाएकी छिन् भने आफ्नो सेवाले आफ्नो पतिलाई अमर बनाएकी छिन् । त्यागको उनी अनुपम नमूना हुन् किनभने उनले विवाह गरेदेखि प्रव्रज्या हुँदासम्म कहिल्यै केही कुरा माग गरिनन् बरु आफ्ना पतिको व्यक्तित्व विकासमा योगदान मात्र गरिन् । आफूलाई मेटाउनमा नै गौरव अनुभव गरिन् । कहाँसम्म भने उनको जन्म र मृत्युको तिथि पनि आफ्नो छैन ।
यशोधराका बारेमा पछिका साहित्यकारमध्ये रवीन्द्रनाथ ठाकुर तथा मैथिली शरण गुप्तले काव्य रचना गरेका छन् । गुप्तले यशोधरा नाम गरेको एउटा महाकाव्य नै रचना गरेका छन् ।
सागर थापा
सागर थापा (जन्म २१ नोभेम्बर १९८५) नेपालका फुटबल खेलाडी हुन्, र अक्टोबर २०१५ सम्म नेपाल राष्ट्रिय फुटबल टोलीका कप्तान थिए । उनले २००३ मा नेपाल राष्ट्रिय फुटबल टोलीको लागि पहिलो उपस्थिति बनाए । तब देखि, थापाले ५० अन्तर्राष्ट्रिय म्याचमा आफ्नो देशको प्रतिनिधित्व गरेका छन् जसले उनलाई बाल गोपाल महर्जन र उपेन्द्रमान सिंहबाट मात्र पछि परे । अक्टोबर २०१५ मा नेपाल फुटबल एसोसिएसनका पाँच सदस्य सागर थापा र सन्दिप राइ सहित म्याच फिक्सिंगको लागि पक्राउ गरिएको थियो । उनले प्रति निश्चित म्याच लागि ५ लाख लिएका थिए ।
सुरुवाती जीवन
थापा काठमाडौँ जिल्लाको मच्छेगाउँमा जन्मिएका थिए, यद्यपि उनले बाल्यकाल अधिकांश धरान र बिराटनगरमा बिताएका थिए । जब उनी आठ कक्षामा थिए तब थापाले काठमाडौँको ड्फोडिल स्कूलको छात्रवृत्ति हासिल गरे । सन् १९८९ मा १७ उमेरका थापा फ्रेन्ड्स क्लबमा सामेल भए । प्रारम्भमा उनले अग्रपंक्ति र मध्यपंक्ति रूपमा खेलेका थिए तर केन्द्रीय रक्षापंक्तिको स्थान खाली भएकाले उनलाई प्रस्ताव गरियो र पछि उनले आफ्नो स्थान त्यहि बनाए ।
मनाङ- मर्स्याङ्दी क्लब
थापाले मनाङ- मर्स्याङ्दी क्लबका कप्तान थिए र घरेलु लिगमा क्लबको प्रतिनिधित्व गरेका थिए । उनले २०१४ मा ए डिभिजन लिमा मनाङ- मर्स्याङ्दी क्लबलाई उपाधि जित्न पनि सहयोग पुर्याएका थिए । उनले पहिले फ्रेन्ड्स क्लबको लागि खेलिसकेका छन् । उनको टोलीका प्रशिक्षक दिलकाजी गुरुङ को राजिना गरेपछि फ्रेन्ड्स क्लबका लागि अंतरिम प्रशिक्षकको भूमिका निभाएका थिए ।
नेपाली राष्ट्रिय फुटबल टिमका कप्तान सागर थापा सालको खेलाडी घोषित खेलाडी भएका थिए । अल नेपाल फुटबल एसोसिएशन (एन्फा) शुक्रबार राजधानीको प्रेस कन्फेरेन्सन बीच यस्तो घोषणा भएको थियो । यस अवसरमा, एन्फाले थापालाई एक अपार्टमेन्ट प्रदान गर्यो । पुरस्कार प्राप्त गर्दै थपाले यस्तो सम्मानले खेलाडीहरूमा अधिक जिम्मेवारी थापिएको बताए ।
द डिसिप्सन (एनिमर्फ्स)
द डिसिप्सन अमेरिकन लेखिका क्याथरिन एन एप्पलगेटद्वारा लिखित किताब हो ।
सागर थापा
मनाङ- मर्स्याङ्दी क्लब
जनवरी २०१५ मा उनको तलबमा परेको विवाद पछि मनाङ- मर्स्याङ्दी क्लब छाडेको  घोषणा गरे ।
थ्रिस्टार क्लब
त्यो घोषणा भएको महिनापछि थापाले आगामी २०१४-१५ शहिद स्मारक ए-डिभीजन लिगको लागि थ्रिस्टार क्लबसँग हस्ताक्षर गरेका थिए । १ अक्टोबर २०१५ मा थापाले नेपाल आर्मी क्लबको विरुद्धमा ३८ औंं मिनेटमा फ्री-किकको मार्फत पहिलो गोल गरे । थापाले सोहि खेलमानै आलोचना पाएका थिए जब उनले रेफ्रीलाई चिच्याए अपमान गरेका थिए र त्यो गरेबापत रेफ्री सर्वन लामाले थापा एक पहेंलो कार्ड जारी गरेका थिए । त्यसपछि थपालाई दुई खेलबाट निलम्बित गरिएको थियो । नेपाल आर्मीकै मेघा राज केसीपनि निर्देशित नियम भन्दा बाहिर गएको कारण निलम्बमा परेका थिए ।
अन्तर्राष्ट्रिय जीवन
सागर थापाले २००४ एएफसी एसियन कप छनोट चरण भियतनाम विरूद्व सन् २००३ मा डेब्यु गरेका थिए । यस्तै सागरले २०१० एएफसी च्यालेन्ज कप देखि नेपालको कप्तानी सम्हाल्दै आएका थिए । उनी नेपालका निम्ति ५० खेल भन्दा धेरै खेल्ने नेपाली फुटबल खेलाडीहरू मध्ये एक हुन् । उनको अन्तर्राष्ट्रिय खेलको सबैभन्दा महत्त्वपूर्ण वा रोमाञ्चक क्षणका रूपमा उनले नेपालका निम्ति गरेको एकमात्र अन्तर्राष्ट्रिय गोललाई लिन सकिन्छ । जुन २०११ साफ च्याम्पियनसिप मा ०-१ ले पछि परेको अवस्थामा आयोजक बङ्गलादेश विरूद्व खेलको अन्तिम मिनेटमा गरेको सर्वोत्कृष्ट फ्रि-किक  गोल गरेका थिए।उनको यो फ्रि-किक गोल अन्तर्राष्ट्रिय फुटबल खेलमा गरिएको दुर्लभ फ्रि-किक गोलका रूपमा फिफाले सूचिकृत गरेको छ ।
अन्तर्राष्ट्रिय गोल
उनले नेपाल ०-१ गोल अन्तरले पछाडि परेको अवस्थामा खेलको अन्तिम मिनेटमा गरेको फ्रि-किक गोल गरेका थिए । उनले गरेको उक्त विश्व चर्चित फ्रिकिकका माध्यमले नेपाल उक्त प्रतियोगिताको सेमिफाइनलमा पुग्न सफल भएको थियो । यस फ्रिकिकलाई फिफाले अन्तर्राष्ट्रिय खेलका दुर्लभ २० फ्रिकिक गोलमा समेत सुचिकृत गरेको थियो ।
राष्‍ट्रिय बीमा संस्थान
राष्ट्रिय बीमा संस्थानका स्थापना २०२४ साल पुस १ गते कम्पनी ऐनअन्तर्गत प्राइभेट लिमिटेड कम्पनीका रूपमा भएको हो। २०२५ साल पुस १ गते राष्ट्रिय बीमा संस्थान ऐनअन्तर्गत संस्थानमा परिणत भएको हो। यसले २०२४ साल फागुन ११ गते राजा महेन्द्रको रेनल्टकारको बीमा गरी आफ्नो कारोबार शुरु गर्‍यो। जीवन बीमा भने २०२९ साल फागुन ९ गते शुरु गरेको हो।
उद्देश्य
देशको आर्थिक विकासको लागि आन्तरिक साधन र पूँजीको परिचालन गर्नु तथा विेदेशी मुद्राको व्ययभार रोक्नु ।
सम्पर्क ठेगाना
राष्‍ट्रिय बीमा संस्थान पोष्‍ट बक्स नं: ५२७, काठमाण्डौं फोन नं: ००९७७-१-४२६२५२० फ्याक्स नं: ००९७७-१-४२६२६१० ईमेल: beema@wlink.com.np
आधिकारीक वेबसाईट
www.beema.com.np
गुठीसुर्यपुरा
गुठीसुर्यपुरा नवलपरासी जिल्लामा अवस्थित एक गाउँ विकास समिति हो।
लफ्याङ
लफ्याङ खोटाङ जिल्लामा अवस्थित एक गाउँ विकास समिति हो।
स्याफ्रू
स्याफ्रू नेपालको मध्यमाञ्चल विकासक्षेत्र, बागमती अञ्चलको रसुवा जिल्लामा अवस्थित एक गाउँ विकास समिति हो।
इस्लामी पात्रो
इस्लामी पञ्चाङ्ग वा क्यालेन्डर वा मुस्लिम क्यालेन्डरलाई (अरबी: التقويم الهجري; अत-तक्वीम-हिजरी; फारसी: تقویم هجری قمری ‎'तकवीम-ए-हिजरी-ये-कमारी) जसलाई हिजरी क्यालेन्डर पनि भन्दछन्, एक चन्द्र क्यालेन्डर हो, यो मात्र मुस्लिम देशहरूमा प्रयोग हुन्छ तर यसलाई पूरा विश्वका मुस्लिम इस्लामिक धार्मिक पर्वहरूलाई मनाऊन सही समय जाननका लागि प्रयोग गर्दछन्। यो चन्द्र-क्यालेन्डर छ, जसमा  वर्षमा  बारह मास, एवं ३५४ वा ३५५ दिवस हुन्छन्। किनभनें यो सौर क्यालेन्डरदेखि ११ दिवस सानो छ यस लागि इस्लामी धार्मिक तिथिहरु, जो कि यस  क्यालेन्डरका अनुसार स्थिर तिथिहरूमा होतीं छन्, परन्तु प्रत्येक वर्ष पछिल्ला सौर क्यालेन्डरदेखि ११ दिन पछि हुन जान्छन्। यसलाई हिज्रा वा हिज्री पनि भन्दछन्, किनभनें यसको  पहिलो वर्ष त्यो वर्ष हो जसमा  कि हजरत मुहम्मदको मक्का शहरदेखि मदीनातर्फ हिज्ऱ वा वापसी भएको थियो। प्रत्येक वर्षका साथ वर्ष संख्याका पछि H जो हिज्रलाई सन्दर्भित गर्दछ वा AH (लैटिनः अन्नो हेजिरी ( हिज्रका वर्षमा) लगाइन्छ। हिज्रदेखि पहिलाका केही वर्ष (BH)को  प्रयोग इस्लामिक इतिहासदेखि सम्बन्धित घटनाहरूका सन्दर्भमा गरिन्छ, जस्तै मुहम्म्द साहिबको  जन्मको लागि ५३ BH।
वर्तमान हिज्री वर्ष हो १४३० AH.
महिना
इस्लामी महिना वा मास नाम छन्:
ओर सबैभन्दा अफ्ज्ल रबी अल-अव्वल क महिना मानिन्छ। यस ्मे प्यारे नबी सल्ल्ल््लाहु अल््य्ही व्स्ल्ल्म कि पयदाइस हुइ ।
सप्ताहका दिवस
इस्लामी सप्ताह, यहूदी सप्ताहका समान नैं हुन्छ, जो कि मध्य युगीय ईसाई सप्ताह समान हुन्छ। यसको प्रथम दिवस पनि रविवारका दिन नैं हुन्छ। इस्लामी एवं यहूदी दिवस सूर्यास्तका समय आरम्भ हुन्छन्, जबकि ईसाई एवं ग्रहीय दिवस अर्धरात्रिमा  आरम्भ हुन्छन्। मुस्लिम साप्ताहिक नमाज हेतु मस्जिदहरूमा  छैटौँ दिवसको दिउँसो एकत्रित हुन्छन्, जो कि ईसाई एवं ग्रहीय शुक्रवासलाई हुन्छ।  ("यौम जो संस्कृत मूल "याम"देखि निस्क्यो छ,يوم" अर्थात दिवस)
द रेजिस्टेन्स (एनिमर्फ्स)
द रेजिस्टेन्स अमेरिकन लेखिका क्याथरिन एन एप्पलगेटद्वारा लिखित किताब हो ।
किच्चक वध
किच्चक बध १ नं प्रदेशको झापा जिल्लाको भद्रपुर नगरपालिकाको वडा नं २ र ३ मा अवस्थित रहेको छ । साविकका दूई पृथ्वीनगर र महेशपुर गाविसको सिमानामा रहेको यो धार्मिक तथा पर्यटकीय क्षेत्र हो। झापा जिल्लाको सदरमुकाम चन्द्रगढीबाट लगभग १० किलोमिटर दक्षिणमा देवनिया र मेची नदीको किनारमा किच्चकबध पर्दछ। महाभारतकालिन कथामा आधारित किच्चकबधमा थुप्रै पुरातात्विक वस्तुहरू छन्। त्यहाँ एउटा षट्कोणको आकारमा रहेको आकर्षक पोखरी देखिन्छ। त्यसको छेउबाट देवनीया नदी, बगेकोछ भने त्यस वरिपरि रहेका देवी–देवताका मन्दिर तथा प्रतिमाहरूका कारणले किच्चकबध निकै आकर्षक पनि छ। महाभारत कालीन कथाको प्रसङ्गसँग जोडिएको किच्चकबध करिब १० विगाहा क्षेत्रफलमा फैलिएको छ। वरिपरि गहिरो भुभाग रहेको किचकवधको १० बिगाहा मध्ये ९० प्रतिशत भाग एउटा अलग्गै क्षेत्र जस्तो युद्धकालिन गढ जस्तो डाँडाको रूपमा रहेको छ । पुरातत्व विभागको चरण चरणको उत्खननबाट विभिन्न संरचना तथा सामाग्रीहरू पाइएका छन । उत्खनन गरिएका अन्य स्थानहरू पुन: सुरक्षीत रूपमा छोपिए पनि दूई स्थानहरू भने बाहिरबाट हेर्न मिल्ने गरी राखिएको छ । पुरातत्व विभागले किच्चकवधमा पाइएका वस्तुहरूको प्रयोगशाला परीक्षणबाट करीब २२०० वर्ष पुरानो सभ्यता रहेको प्रमाणीत भएको जानकारी गराइएको छ ।
किच्चकबध क्षेत्रमा पुरातात्विक उत्खनन गर्दा ८ कोठा भएको भवन फेला परेको र त्यसको तल्लो तहमा अर्को छुट्टै भवनको आकृति समेत फेला परेको छ भने सबैभन्दा ठूलो कोठा २२ मिटर लामो छ। किच्चक वधको उत्खनन गर्दा दुई तहमा पुरातात्विक सामग्री फेला परेको कारण त्यहा एउट सभ्यताको विनास पछि अर्को सभ्यताको विकास भएको बताईन्छ। त्यस अघिको उत्खनन कार्यबाट सात मिटर अग्लो १२३ मिटर लामो सुरक्षा पर्खाल सहित महत्त्वपूर्ण पुरातात्विक सामग्रीहरू फेला परेका थिए। यस आधारमा उक्त स्थान दुई हजार वर्ष पुरानो शुङ्गकुषाण मानिएको छ।
नामाकरण
किच्चक बधको नामाकरणको कथा भीमसेनले किच्चकलाई बध गरेको प्रसङ्गसँग जोडिन्छ। महाभारत कालीन एक कथा अनुसार विराट नामका राजा विराटनगरमा राज्य गर्थे, जसको किच्चक नामको सेनापति थियो। किच्चक विराटको सालो भए पनि शक्तिशाली तर दुराचारी पनि थियो। विराट राजाको दरवारमा पाण्डवहरू विभिन्न छद्म नामले गुप्तबास बस्दा किच्चकको कुदृष्टि द्रौपदी माथि परेछ। त्यसबाट द्रौपदीलाई जोगाउन पाँच पाण्डवमध्येका सबभन्दा बलशाली भीमसेन किच्चकसँग भिड्न कस्सिएछन् र भिमसेनले किच्चकको बध गर्न उसलाई खेद्न थालेछन। यसरी खेद्दै जाँदा अर्जुनधारा धाम, विराट पोखर हुँदै किच्चकबधमा पुग्दा भीमसेनले किच्चकको घाँटी थिचेर मारेछन् र त्यस स्थानलाई किच्चकबध भनियो भन्ने किंवदन्ती पाइन्छ। भीमसेनले किच्चकको बध गर्नासाथै सोही रगत पखाल्न उनले हानेको बाणले जुन ठाउँमा लाग्यो त्यही स्थानमा पोखरी स्थापना भयो भन्ने किंवदन्ती समेत रहेको छ। त्यस नजीकै रहेको सो पोखरीमा नुहाएमा रोगब्याधबाट बच्न सकिन्छ भन्ने जनविश्वास समेत रहेको पाइन्छ।
धार्मिक तथा पर्यटकीय महत्त्व
हिन्दु धर्मको महान ग्रन्थ महाभारतमा उल्लेखित प्रसंगसँग जोडिएको कारणले नै यो धार्मिक रूपमा अत्यन्त महत्त्वपुर्ण रहेको छ । धार्मिक स्थल किच्चकबधमा प्रत्येक वर्ष स्वस्थानी पूर्णिमाको दिन मेला लाग्ने गर्दछ। सो मेलामा टाढा टाढाबाट भक्तसज्जनहरू आउने गरेको पाईन्छ । मेलामा जम्मा हुने भक्त सज्जनहरूमा किच्चकको श्राद्ध गर्न समेत भारतको केहि स्थानबाट आउने गरेका छन । मेलाको अघिल्लो दिन नै सम्पुर्ण सामाग्री सहित आउने मेलाको दिन पोखरीमा स्नान सँगै किच्चकको श्राद्ध गरी जाने विशेष समुदायको उपस्थिति रोचक रहेको छ ।
साविकको किचकवध परिसरको पुर्वपट्टी विष्णुपादुका तथा मातातिर्थ मन्दिरको निर्माण गरिएको छ । पितृ श्राद्धका लागि निर्माण गरिएको यो मन्दिरका कारणले किच्चकवधको महत्त्व बढ्दै गैरहेको छ । यसरी नै बालाचतुर्दशिका दिनमा सद्विउ छर्नका लागि समेत यो क्षेत्र प्रख्यात हुँदै गैरहेको छ । नदीको किनार भएकोले छठ पर्व पनि किच्चकवधको विशेष आकर्षणको रूपमा अघि बढिरहेको छ ।  यो क्षेत्रमा अरुवेला भने त्यति धरै पर्यटकहरू पुग्दैनन् पर्यटककै सुविधाका लागि हाल सो क्षेत्रमा सार्वजनिक सौचालय, बिजुली बत्ति र खानेपानीको राम्रो व्यवस्था गरिएको छ। यी समग्र कारणले किच्चकवध धार्मिक महत्त्वको कारणले अत्यन्त उच्च स्थानमा रहेको छ ।   किच्चकबध उत्खनन्को प्रसंगलाई आधार बनाइ कृष्ण धरावासीद्वारा किच्चकबधको सेरोफेरोमा लेखिएको उपन्यास “राधा”ले मदन पुरस्कार पाइसकेको छ। जसले यसको पर्यटकीय महत्त्वलाई बढाएको छ।
विभिन्न विद्यालयहरूबाट शैक्षिक अवलोकन र भ्रमणका लागि आउने गरेका छन भने वनभोजका लागि पनि टाढा टाढाबाट आउने गरेका छन । व्यवस्थित वनभोज क्षेत्रको रूपमा विकास गर्न समेत केहि संरचना हरू निर्माण गरिएका छन ।
धार्मिक पर्यटन सँगसँगै किच्चकवध परिसरलाई वाग वगैंचा, वाल उद्यान, डुंगा पोखरी लगायत पुरातात्वीक सम्पत्तिहरूको संरक्षण, संवर्द्धन गरी आन्तरिक र वाह्य पर्यटक हरूको प्रमुख आकर्षक गन्तव्य बनाउनका लागि २० वर्षे "किच्चकवध गुरुयोजना २०७१-२०९१" निर्माण भैसकेको छ । किच्चकवधको धार्मिक र ऐतिहासिक महत्त्वको थप उजागर गर्दै यसको संरक्षण र विकासमा "किच्चकवध धार्मिक, ऐतिहासि तथा पर्यटकीय स्थल संरक्षण समिती" ले गुरूयोजना अनुरूप अघि बढ्ने र यसको आधारभुत पूर्वाधारका कार्य लगभग सकिएकोले अब सौन्दर्य र आकर्षणका कार्यहरू अघि बढाई यसको पर्यटकीय महत्त्वलाई थप उजागर गर्ने जनाएको छ ।
ग्रीष्मबहादुर देवकोटा
ग्रीष्मबहादुर देवकोटा (वि.सं. १९७३- वि.सं. २०५१) नेपालका सुप्रसिद्ध विद्वान् लेखक हुन्। उनले वि.सं. २०२४ सालमा मदन पुरस्कार पाएका थिए।
जीवनी
देवकोटाको जन्म सन् १९१७ (वि.सं. १९७३ जेठ)मा पिता वसन्तबहादुर र माता आनन्दकुमारीका सुपुत्रका रूपमा काठमाडौंको नरदेवीमा भएको थियो। उनी स्वाध्ययनबाटै विद्वान् बने। शुरुमा राजनीतिमा नलागे पनि बीचमा राजनीतिमा लागिपर्ने देवकोटा पहिले प्रजातान्त्रिक कांग्रेससँग सम्बन्धित थिए भनेपछि वि.सं. २०१२ सालतिर डा. के.आई. सिंहको संयुक्त प्रजातन्त्र पार्टीसँग सम्बन्धित थिए।
बहुचर्चित सन्दर्भ सामग्री नेपालको राजनीतिक दर्पणका लेखक देवकोटाले नेपालको छापाखाना र पत्रपत्रिकाको इतिहास पनि लेखे। नेपालको छापाखाना र पत्रपत्रिकाको इतिहास नामक ग्रन्थका लागि सामाजिक शास्त्रतर्फको मदन पुरस्कार २०२४ प्राप्त गरेका थिए। राजसभा स्थायी समिति, गोरखापत्र, शाही प्रेस आयोगलगायतका विभिन्न संघसंस्थामा सदस्य भएर सल्लाह सेवा गर्ने देवकोटा विवाहपश्चात् एक छोरा जन्मेपछि युवावस्थामै विधुर भए। उनका एकमात्र छोरा छन्।
निधन
मधुमेह र श्वास-प्रश्वासमा अप्ठेरो हुने बिमारीबाट पीडित देवकोटा वि.सं. २०५१ साल फागुन २३ गते सिकिस्त भई त्रि.वि. शिक्षण अस्पताल, महाराजगञ्जमा भर्ना भए। उनको निधन वि.सं. २०५१ साल फागुन २५ गते ७८ वर्षको उमेरमा भयो।
साधना (कामना प्रकाशनको) पत्रिकाको रजत अंकमा उहाँको 'मेरो चासोको विषय घोच्ने सुइरो भयो' भन्ने शीर्षकमा आफ्नो अनुभूति लेखमा प्रश्न गर्नुभएको छ- राणाकालीन वैज्ञानिक गेहेन्द्र शमशेरले नेपालमा बनाएको नेपालको पहिलो प्रेस अहिले कहाँ छ ? यो देवकोटाको जीवनको अन्तिम प्रश्न हो।
गौतमी
गौतमी एक भारतीय चलचित्र अभिनेत्री हुन् जो मुख्यत तमिल भाषाको चलचित्रमा अभिनय गर्ने गर्छिन । उनले अन्य भाषाहरूमा समेत अभिनय गरेकी छन् जस्तै तेलुगु भाषा, मलयालम भाषा, हिन्दी भाषा र कन्नड भाषाको चलचित्रमा अभिनय गरेकी छन् । उनी चलचित्र वाहेक टेलिभिजन अभिनेत्री, टेलिभिजन प्रस्तोता र मानिएका कपडा डिजाइनर हुन् ।
जीवनी
गौतमीको जन्म पश्चिमी गोदावरी जिल्ला आन्ध्र प्रदेशमा भएको हो । उनले १७ वर्षको उमेरमा नै तेलुगु चलचित्र दयामायुदुमा अभिनय गरेकी थिइन् । उनी तमिल चलचित्र क्षेत्रमा रजनीकान्त र प्रभु गनेशन अभिनित चलचित्रबाट प्रवेश गरेकी थिइन् ।
आम निर्वाचन २०४८
परिणाम
चुनावको परिणाम अनुसरण गर्दै नेपाली काङ्ग्रेस सत्तामा आएको थियो गिरिजाप्रसाद कोइराला नेपालको प्रधानमन्त्रीमा नियुक्त भएका थिए। जेठ २०४८ मा पहिलोपटक प्रतिनिधि सभाको बैठक बसेको थियो। दमननाथ ढुङ्गाना सभामुखको रूपमा रहेका थिए। आफ्नै दलका केही सदस्यहरूले उनीविरुद्ध अविश्वासको प्रस्तावमा मतदान गरेपछि साउन २०५१ मा, राजा वीरेन्द्रलाई संसद विघटन गर्न आग्रह गर्दै गिरिजाप्रसाद कोइराला नेतृत्वको सरकारले आफ्नो पूर्ण पाँच वर्षे कार्यकाल पूरा गर्न असफल भएको थियो।
चञ्चले फिस्टो
' चञ्चले फिस्टो' नेपालमा पाइने एक प्रकारको चराको नाम हो । यसलाई अङ्ग्रेजीमा ह्युम्स वार्ब्लर (Hume’s Warbler) भनिन्छ ।
टाडी, नवलपरासी
टाडी, नवलपरासी नवलपरासी जिल्लामा अवस्थित एक गाउँ विकास समिति हो।
मकतुम बिन रसिद अल मकतुम
शेख मकतूम बिन राशिद अल मकतूम ( مكتوم بن راشد آل مكتوم    ; १५ अगस्ट १९४३ - ४ जनवरी २००६) एक इमिराती राजनीतिज्ञ थिए जो  संयुक्त अरब इमिरेट्स (UAE) को उपराष्ट्रपति र प्रधानमन्त्रीका साथै दुबईको शासक थिए  । उनी सुरुमा १९७१ देखि १९७९ सम्म र दोस्रो पटक सन् १९९० देखि २००६ सम्म  युएईको प्रधानमन्त्री र दुबईको शासक थिए।
तमानखोला गाउँपालिका
नेपालमा ७४४ स्थानीय तह लागू हुँदा बागलुङ जिल्लामा साविकका बुंगादोभान, तमान र खुङखानी गाउँ विकास समितिहरूलाई समेटेर तमानखोला गाउँपालिका बनाइएको हो । यसको कूल जनसङ्ख्या १०,६५९ रहेको छ । यसको क्षेत्रफल १७८.०२ वर्गकिलोमिटर रहेको छ । यस गाउँपालिकाको केन्द्र साविकको बुंगादोभान गाविसको कार्यालयमा राखिएको छ । यस गाउँपालिकालाई ६ वडामा विभाजन गरिएको छ । यस गाउँपालिकाको सिमाना पूर्वमा म्याग्दी जिल्ला, पश्चिममा ढोरपाटन नगरपालिका र ढोरपाटन शिकार आरक्ष, उत्तरमा म्याग्दी जिल्ला तथा दक्षिणमा ढोरपाटन नगरपालिकासम्म फैलिएको छ ।
मकतुम बिन रसिद अल मकतुम
मकतूमले संयुक्त अरब इमिरेट्सको पहिलो प्रधानमन्त्री र दोस्रो उपराष्ट्रपतिको भूमिका निभाएका थिए। सन् २००६ मा उनको मृत्युपछि उनका भाइ शेख मोहम्मद दुबईको शासक बनेका थिए।
राजनीतिक करियर
उनका पिता शेख रशिद बिन सईद अल मकतुम सन् १९५८ मा आफ्ना पिता शेख सईद बिन मकतूम बिन हसेर अल मकतुम (सैद द्वितीय) को मृत्युपछि दुबईको शासक बनेका थिए । शेख मकतूमले संयुक्त अरब इमिरेट्सको पहिलो क्याबिनेट गठन गरेका थिए । उनले सन् १९७१ डिसेम्बर ९ मा देशको स्वतन्त्रता भएदेखि २५ अप्रिल १९७९ सम्म प्रधानमन्त्री भएका थिए। उनको स्थानमा उनका पिता प्रधानमन्त्री भए जो १९७१ देखि देशको उप-राष्ट्रपति थिए । ७ अक्टोबर १९९० मा उनको पिताको मृत्यु पछि, उनले दोस्रो पटक संयुक्त अरब इमिरेट्सको प्रधानमन्त्री पद सम्हाले, यो पद दुबईको शासक र संयुक्त अरब इमिरेट्सको उपराष्ट्रपतिको आउँछ । उनले ४ जनवरी २००६ मा निधन अघि सम्म यी सबै तीन पद सम्हालेका थिए  ।
शेख मकतुमले २-३ नोभेम्बर २००४ मा छोटो समय संयुक्त अरब इमिरेट्सको कार्यबाहक राष्ट्रपति भएका थिए। २ नोभेम्बर २००४ मा शेख जायद बिन सुल्तान अल नाह्यानको मृत्यु र उनका छोरा शेख खलिफा बिन जायद अल नाह्यान लाई संयुक्त अरब इमिरेट्सको राष्ट्रपतिको रूपमा घोषणाको बीचमा शेख मकतूमले संयुक्त अरब इमिरेट्सको कार्यवाहक राष्ट्रपति रूपमा काम गरेका थिए।
गोला
गोला नेपालको मेची अञ्चलको ताप्लेजुङ जिल्लाको एक गाँउ विकास समिति हो।
कार्यवाहक (कानून)
संगठन व्यवस्थापन
संगठनमा पनि एक कार्यकारी सीइओ को पद सहित एक उत्तराधिकारी राख्ने गरिन्छ ताकी त्यो पद परिपुर्ती गर्नु अगाडी नै उक्त पद खाली भएमा उक्त जिम्मेवारी सम्हाल्न सकियोस्। उदाहरणका लागि, संचालक समितिले नयाँ सीईओ नभेटेसम्म, निर्देशक बोर्डमा प्रमुख निर्देशकलाई सीईओको जिम्मेवारीहरू ग्रहण गर्न मनोनित गर्न सकिन्छ।
राजनीति
राजनीतिमा कार्यबाहक ओहोदामा कार्यवाहक मेयर, कार्यवाहक गर्भर्नर, कार्यवाहक राष्ट्रपति, कार्यवाहक प्रधानमन्त्री जस्ता पदहरू पर्छन् । कार्यवाहक पदमा रहने पदाधिकारीलाई निर्वाचित वा नियुक्त गरिएको पदाधिकारीको झैँ पूर्ण अधिकार प्राप्त हुदैन। कार्यवाहक पदमा हुनु भनेको सिनियर तथा सहपाठीहरूको विश्वास प्राप्त छ भन्ने संकेत हो र स्थायी रुपमा उक्त पदमा छनोट हुने आधार पनि हो।
गुगल खोज
गुगल खोज, गुगल वेब खोजी वा साधारणतया गुगलका रूपमा पनि परिचित, गुगलद्वारा विकसित एक वेब खोजी संयन्त्र हो। यो इन्टरनेटका सबै मञ्चहरूमा सर्वाधिक बढी प्रयोग हुने खोज संयन्त्र हो। मार्च २०२० सम्ममा, यसले विश्वव्यापी रूपमा खोज संयन्त्रको ९१.९८% बजार साझेदारी गरेको थियो। यसमा प्रत्येक दिन ५.४ अर्ब खोजीहरू हुने गरेको छ। गुगलद्वारा प्रदान गरिएको खोज परिणामहरूको माग आंशिक रूपमा प्राथमिकता वरियता प्रणालीमा आधारित छ जसलाई पृष्ठ वरियताको रूपमा चिनिन्छ। गुगल खोजले अनुकूलित खोजको लागि विभिन्न विकल्पहरू प्रदान गर्नुका साथसाथै विशेष अन्तरक्रियात्मक सुविधाहरू पनि प्रदान गर्दछ जसमा उडान स्थिति, मौसम पूर्वानुमान, मुद्रा, एकाई, समय रूपान्तरण, शब्द परिभाषा लगायतका सुविधाहरू समावेश छ।
गुगल खोजको मुख्य उद्देश्य भनेको तस्वीर वा भण्डारणमा समावेश आँकडाहरूको विपरीत, वेब सेवकहरूद्वारा सार्वजनिक रूपमा पहुँच योग्य कागजातहरूमा पाठ खोजी गर्नु हो। यसलाई मूल रूपमा सन् १९९७ मा ल्यारी पेज, सर्जे ब्रिन, र स्कट हसानद्वारा विकसित गरिएको थियो। जुन २०११ मा, गुगलले "गुगल आवाज  खोजी"को सुरुवात गरेको थियो जसको प्रयोगले बोलेर लेख्नका मद्दत गरेको थियो। मे २०१२ मा, गुगलले अमेरिकामा ज्ञान लेखाचित्र अर्थ खोजीको सुरुवात गरेको थियो। गुगलमा खोज सर्तहरूको प्रयोगको आवृत्तिको बारेमा आँकडा गुगल प्रवृत्ति मार्फत सोधपुछ गर्न सकिन्छ। खोज सर्तहरूको आवृत्ति विश्लेषणले आर्थिक, सामाजिक र स्वास्थ्य प्रवृत्तिलाई सङ्केत गर्दछ। सन् २०१६ को मध्यसम्म, गुगलको खोज संयन्त्रले विशाल तन्त्रिका सञ्जालमा निर्भर हुन थालेको थियो।
गुगलका प्रतियोगीहरूमा चीनमा बायदु र सोसो, दक्षिण कोरियामा नाभर र दाउम, रूसमा यान्दिक्स, चेक गणतन्त्रमा सेज्नम, फ्रान्समा क्वान्ट, जापान, ताइवान र अमेरिकामा याहु!का साथ साथै बिङ र डकडकगो समावेश छ। गुगलका साथ उपलब्ध नभएका कुनैपनि व्यक्तिगत जानकारीहरू भण्डारण नगर्ने वा नपछ्याउने जस्ता सुविधाहरू केही साना खोज संयन्त्रहरूले प्रदान गर्दछन्।
अमेरिकामा, सन् २०१८ सम्ममा, बिङले सबै खोज प्रश्नहरूको २२ प्रतिशत नियन्त्रण गर्न सफल भएको थियो। समान अवधिमा याहु!ले खोज बजारमा ११.५ प्रतिशत नियन्त्रण गरेको थियो। सर्वाधिक खोजी हुन प्रयोग भएको गुगलले अमेरिकामा सबै मुख्य खोज प्रश्नहरूको ६३.२% नियन्त्रण गरेको थियो।
कुशीनगर
भगवान गौतम बुद्धले निर्वाण प्राप्त गरेको ठाउँ।
तमसरिया
तमसरिया नवलपरासी जिल्लामा अवस्थित एक गाउँ विकास समिति हो।
पुष्करिणी सरोवर
नेपालको लुम्बिनीमा पर्ने सानो तलाउ। भगवानगौतम बुद्ध यही तलाउको किनारमा जन्मेको विश्वास गरिन्छ।
सारनाथ
सारनाथ, काशी अथवा वाराणसीबाट १० किलोमिटर पूर्वोत्तरमा अवस्थित प्रमुख बौद्ध तीर्थस्थल हो। ज्ञान प्राप्ति पश्चात भगवान बुद्धले आफ्नो पहिलो उपदेश यहि स्थानमा दिनुभएको थियो जसलाई "धर्म चक्र प्रवर्तन"को नामले चिनिन्छ र जो बौद्ध मतको प्रचार-प्रसारको शुरूवात थियो। यो स्थान बौद्ध धर्मका चार प्रमुख तीर्थस्थलहरू मध्येको एक हो (अन्य तीन हुन्: लुम्बिनी, बोधगया र कुशीनगर)। यस सँहै सारनाथलाई जैन धर्म एवं हिन्दू धर्ममा पनि महत्त्व प्राप्त छ। जैन ग्रन्थहरूमा यस स्थानलाई 'सिंहपुर' भनिएको छ र मानिन्छ कि जैन धर्मका एघारौँ तीर्थंकर श्रेयांसनाथको जन्म यहीँबाट केही दूरीमा भएको थियो। यहाँ सारङ्गनाथ महादेवको मन्दिर पनि छ जहाँ साउनको महिनामा हिन्दूहरूको मेला लाग्ने गर्दछ। सारनाथमा अशोकको चतुर्मुख सिंहस्तम्भ, भगवान बुद्धको मन्दिर, धामेख स्तूप, चौखण्डी स्तूप, राजकीय सङ्ग्रहालय, जैन मन्दिर, चीनी मन्दिर, मूलंगधकुटी तथा नवीन विहार इत्यादि दर्शनीय छन्। भारतको राष्ट्रीय चिह्न यहीँको अशोक स्तम्भको मुकुटको द्विविमीय अनुकृति हो। मुहम्मद गोरीले सारनाथका पूजा स्थलहरूलाई नष्ट गरिदिएको थियो। सन् १९०५ मा पुरातत्व विभागले यहाँ उत्खननको काम शुरू गर्‍यो। त्यसै समयमा बौद्ध धर्मका अनुयायीहरू र इतिहासका विद्वानहरूको ध्यान यस स्थानमा गयो। वर्तमानमा सारनाथ एक तीर्थ स्थल र पर्यटन स्थलको रूपमा लगातार वृद्धिको तर्फ अग्रसर छ।
द डाइभर्सन (एनिमर्फ्स)
द डाइभर्सन अमेरिकन लेखिका क्याथरिन एन एप्पलगेटद्वारा लिखित किताब हो ।
दया बैद्य
दया विवियन बैद्य नेपाली मूलकी अमेरिकी नायिका हुन्। यिनले अनफर्गटेबल टेलिश्रृंखलामा निना इनारा नामले अभिनय गरेकी छन् ।
कृषि विकास बैंक
कृषि विकासमा बढीभन्दा बढी गतिशीलता ल्याई सर्वसाधारण जनताको आर्थिक हित र सुविधा कायम गर्ने र कृषिक्षेत्रमा सुलभ र सरल पद्धति अपनाई पूँजी तथा ऋण उपलब्ध गराउनु कृषि विकास बैङ्कको स्थापनाको प्रमुख उद्देश्य हो । यिनै उद्देश्य परिपूर्ति गर्न कृषि विकास बैङ्क ऐन, २०२४ अन्तर्गत कृषि विकास बैङ्कको स्थापना बि. सं. २०२४ साल माघ ७ गते भएको हो । सुरूमा ५ करोडको अधिकृत पूँजीबाट यसको स्थापना भएका हो ।
शाखा कार्यालय
कृषि विकासका १० ओटा क्षेत्रीय कार्यालयहरु रहेकाछन् :
दमक गोल्डकप २०७६
दमक गोल्डकप २०७६ दमक गोल्डकप को दोस्रो संस्करण हुनेछ ।
सन्दर्भ सामाग्रीहरू
श्रेणी :दमक गोल्डकप
तिलौराकोट राज्य
भगवान गौतम बुद्धका बाबूको राज्य। यो हाल नेपालको कपिलवस्तु जिल्लामा पर्दछ।
ठूलोखैरटवा
ठूलोखैरटवा नवलपरासी जिल्लामा अवस्थित एक गाउँ विकास समिति हो।
लामिडाँडा
जनसङ्ख्या
नेपालको सन् २०११ को जनगणना अनुसार लामिडाँडाको ५६३ घर धुरीमा कुल जनसङ्ख्या २,७१७ रहेको छ।
हरित फिस्टो
हरित फिस्टो नेपालमा पाइने एक प्रकारको चराको नाम हो । यसलाई अङ्ग्रेजीमा येल्लो-ब्रोड वार्व्लर (Yellow-browed Warbler) भनिन्छ।
बिहार
मध्यकाल
प्रमुखः-बिहारको प्राचीन इतिहास
बाह्रौँ शताव्दीमा बख्तियार खिलजीले बिहारमा आधिपत्य जमाएपछि मगध देशको प्रशासनिक राजधानी रहेन। जुनबेला शेरशाह सूरीले, सोह्रौँ शताव्दीमा दिल्लीको मुगल बाहशाह हुमायूँलाई हराएर दिल्लीको सत्ता कब्जा गरे त्यसपछि बिहारको नाम पुनः प्रकाशमा आयो तर यो धेरै दिनसम्म रहेन । अकबरले बिहार कब्जा गरेर बिहारलाई बङ्गालमा विलय गराए । त्यसपछि बिहारको सत्ता बङ्गालका नवाबहरूको हातमा गयो ।
आधुनिक काल
प्रमुखः-बिहारको प्राचीन इतिहास
भौगोलिक स्थिति
उत्तर भारतमा २१°५८'१०" ~ २७°३१'१५" उत्तरी अक्षांश तथा ८२°१९'५०" - ८८°१७'४०" पूर्वी देशान्तरको मध्यमा बिहार एउटा हिन्दी भाषी राज्य हो । बिहारको क्षेत्रफल ९४,१६३ वर्ग किलोमीटर छ जसमा ९२,२५७.५१ वर्ग किलोमीटर ग्रामीण क्षेत्रले ओगटेको छ । झारखण्ड अलग भएपछि बिहारभित्र कृषियोग्य समतल भूभाग बाँकी रहेको छ । राज्यको पूर्वी मैदानमा औसत ऊँचाई १७३ फीट छ । भौगोलिक रूपमा बिहारलाई तीन प्राकृतिक भागहरूमा बाँडिएकोछ - उत्तरको पर्वतीय एवं तराई भाग, मध्यको विशाल मैदान तथा दक्षिणको पहाडी किनारा
उत्तरको पर्वतीय प्रदेश सोमेश्वर श्रेणीको हिस्सा हो । यस श्रेणीको औसत उचाई ४५५ मीटर छ तर यसको सर्वोच्च शिखर ८७४ मीटर अग्लो छ । सोमेश्वर श्रेणीको दक्षिणमा तराई यस दलदली क्षेत्र छ जहाँ सालका रुखहरूको बाक्ला जंगलहरू छन् । यी जंगलहरूमा राज्यको एउटै बाघ आरक्षण क्षेत्र छ ।
१ - तराई क्षेत्र जहाँ सोमेश्वर श्रेणीको तराईमा लगभग १० किलोमीटर चौडा कंकर-बालूवा मात्र छ । यसको दक्षिणमा तराई उपक्षेत्र छ जो दलदले छ । २ - भांगर क्षेत्र यो पुरानो जलोढ क्षेत्र हो। समान्यतः यो वरिपरिको क्षेत्र भन्दा ७-८ मीटर अग्लो छ । ३ - खादर क्षेत्र यसको विस्तार गण्डक देखि कोसी नदीको क्षेत्रसम्म फैलिएको छ । प्रत्येक वर्ष आउने बाढीको कारण यो क्षेत्र धेरै उपजाऊ छ। तर यही बाढीको कारण यो क्षेत्रमा विनाश पनि हुने गर्छ ।
गंगा नदी राज्यको राज्यको मध्य भागबाट बग्ने हुंदा उत्तरी बिहार बागमती, कोशी, बूढी गण्डक, गण्डक, घाघरा र यिनका सहायक नदीहरूको समतल मैदान हो । सोन, पुनपुन, फल्गू तथा किऊल नदी बिहारमा दक्षिणबाट गङ्गामा मिसिने सहायक नदीहरू हुन् । बिहारको दक्षिण भागमा छोटानागपुरको पठार, जहाँको अधिकांश हिस्सा अब झारखण्डमा पर्छ, तथा उत्तरमा हिमालय पर्वतको नेपाल शृङ्खला पर्छ । हिमालयबाट आउने धेरै नदीहरू तथा खोलाहरू बिहार भएर बग्छन् र् गङ्गामा मिसिन्छन। वर्षाका दिनहरूमा यी नदीहरूले बाढ ल्याउने गर्छन् ।
राज्यको औसत तापक्रम गृष्म ऋतुमा ३५-४० डिग्री सेल्सियस तथा जाडामा ५-१५ डिग्री सेल्सियस रहन्छ । यहाँ जाडाको मौसम नोभेम्बर देखि मध्य फेब्रुअरीसम्म रहन्छ । अप्रिलमा गृष्म ऋतु शुरु हुन्छ जो जुलाईको मध्यमा गएर सकिन्छ । जुलाई-अगस्टमा वर्षा ऋतुको आगमन हुन्छ जो अक्टूबरमा गएर सकिन्छ । औसतन १२०५ मिलीमीटर वर्षाको वार्षिक वितरण अन्दाजी ५२ दिनसम्म रहन्छ । उत्तर भागको जमीन धेरजसो उपजाऊ र कृषियोग्य छ । धान, गहूँ, गेडागुडी (दालहरू), मकै, तोरी, सुर्ती, सब्जी तथा केरा, आँप अनि लीची आदिको फसल लगाइन्छ। हाजीपुरको केरा (कोला) एवं मुजफ्फरपुरको लीची धेरै प्रसिद्ध छन् ।
गोर्खा (स्पष्टता)
गोर्खा भन्नाले निम्न हुन सक्छन:
त्यो गोर्खाली हो, जुन नेपालमा जन्मेको छ ।
द अल्टिमेट (एनिमर्फ्स)
द अल्टिमेट अमेरिकन लेखिका क्याथरिन एन एप्पलगेटद्वारा लिखित किताब हो ।
डाँडाझेरी
डाँडाझेरी नवलपरासी जिल्लामा अवस्थित एक गाउँ विकास समिति हो।
अमृतमान श्रेष्ठ
अमृतमान श्रेष्ठ नेपालका पुर्व फुटबल खेलाडी हुन्।उनी महावीर ११बा २०१० मा फुटबल खेल्ने एक उत्कृष्ट फुटबल खेलाडी हुन्।भने नेपालको पहिलो  राष्ट्रिय लिग जित्ने टिम महावीर ११का एक सक्रिय खेलाडी हुन्।
स्रोत
श्रेणी :महावीर ११ ले पहिलोपटक लिग जित्दाका खेलाडीहरू
द एब्सोलुट (एनिमर्फ्स)
द एब्सोलुट अमेरिकन लेखिका क्याथरिन एन एप्पलगेटद्वारा लिखित किताब हो ।
राम्चे, रसुवा
राम्चे नेपालको मध्यमाञ्चल विकासक्षेत्र, बागमती अञ्चलको रसुवा जिल्लामा अवस्थित एक गाउँ विकास समिति हो।
दमक गोल्डकप २०७७
दमक गोल्डकप २०७७ दमक गोल्डकप को तेस्रो संस्करण हुनेछ ।
सन्दर्भ सामाग्रीहरू
श्रेणी :दमक गोल्डकप
तिलकपुर
तिलकपुर नवलपरासी जिल्लामा अवस्थित एक गाउँ विकास समिति हो।
जियाङ जेमिन
जियाङ जेमिन (江泽民 (१७ अगस्ट १९२६-३० नोबेम्बर २०२२)) एक चिनियाँ राजनीतिज्ञ थिए जसले सन् १९८९ देखि २००२ सम्म चिनियाँ कम्युनिष्ट पार्टीको महासचिव, सन् १९८९ देखि २००४ सम्म केन्द्रीय सैन्य आयोगको अध्यक्ष र सन् १९९३ देखि २००३ सम्म चीनको राष्ट्रपतिको रूपमा सेवा गरे।
प्रारम्भिक जीवन
जियाङ जेमिनको जन्म १७ अगस्ट १९२६ मा चीनको जियाङ्सुको याङ्झाउ सहरमा भएको थियो। जियाङ जापानी कब्जाको वर्षहरूमा हुर्केका थिए।
राष्ट्रपति
जियाङको नेतृत्वमा चीनले बजार सुधारको निरन्तरतासँगै उल्लेखनीय आर्थिक वृद्धिको अनुभव गरेको छ, सन् १९९७ मा संयुक्त अधिराज्यबाट हङकङ र सन् १९९९ मा पोर्चुगलबाट मकाउ फर्केको देखेको छ र बाहिरी संसारसँगको सम्बन्धमा सुधार आएको छ भने कम्युनिष्ट पार्टीले आफ्नो दृढता कायम राखेको छ। यद्यपि, जियाङले मानवअधिकार हननका कारण आलोचनाको सामना गर्नुपरेको थियो जसले गर्दा फालुन गोंग आन्दोलनको क्र्याकडाउन पनि भयो।
जियाङले सन् २००२ देखि २००५ सम्म बिस्तारै आफ्नो आधिकारिक नेतृत्व शीर्षकहरू खाली गरे र उनको स्थान हु जिन्ताओले लिएका थिए।
मृत्यु
३० नोभेम्बर २०२२ मा, जियाङको ल्युकेमिया जटिलताबाट मृत्यु भएको थियो।
आयुर्वेद
आयुर्वेद विश्वकै प्राचीन चिकित्साशास्त्र हो। यो अथर्ववेदको उपवेद हो। आयुर्वेद इशापूर्व ३ हजारदेखि ५० हजार वर्ष अगाडि भारतवर्षबाट विकास भएको मानिन्छ। मानव स्वास्थ्य शरीर, मन र आत्माको सन्तुलनमा निर्भर गर्छ भने रोग त्रि-दोषहरू (वात, पित्त र कफ) को असन्तुलनको कारणले हुने विश्वास आयुर्वेदमा छ। स्वास्थ्य र रोगबारे आयुर्वेदको अवधारणाहरूले जडीबुटी मिश्रण, विशेष आहार र अन्य अद्वितीय स्वास्थ्य पद्धतिहरू(योग, पञ्चकर्म, क्षारसूत्र)को प्रवर्तन गर्दछ।
धनवन्तरी आयुर्वेदका भगवान हुन्। समुन्द्र मन्थनको समयमा धनवन्तरी अमृत, संख, चक्र र जडीबुटीका साथ प्रकट भएका हुन्। कात्तिक कृष्ण त्रयोदशीका दिन धनवन्तरि जयन्ती मनाउने गरिएको छ। विसं १९७४ मा आयुर्वेद चिकित्सा क्याम्पस, नरदेवी स्थापना भएदेखि नेपालमा 'धनवन्तरि जयन्ती' मनाउन थालिएको हो। विसं २०५६ सालदेखि धनवन्तरि जयन्तीलाई राष्ट्रिय आरोग्य दिवसका रूपमा पनि मनाउने गरिएको छ। नेपाल, भारत, श्रीलङ्का लगायतका दक्षिण एसियाली मुलुकहरूमा आयुर्वेदको प्रयोग निकै नै बढी छ। हाल विश्वभरी नै आयुर्वेद वैकल्पिक उपचार पद्धतिको रूपमा प्रख्यात हुँदै आइरहेको छ।
व्युत्पत्ति
आयु र वेद शब्दको योगले आयुर्वेद शब्द बन्छ। शरीर, इन्द्रिय, मन र आत्माको संयोगलाई आयु भनिन्छ। वेद शब्द 'विद' धातुबाट प्रत्ययको योगले बन्दछ, जसको अर्थ 'ज्ञान' हो। यसप्रकार आयुर्वेद शब्दको अर्थ हुन्छ 'आयुको ज्ञान'। जुन शास्त्रको अध्ययन गर्नाले आयुको सत्ता, आयुसम्बन्धी ज्ञान र पूर्ण आयुका साथ शारीरिक र मानसिक स्वस्थता प्राप्तिको विषयमा ज्ञान हुन्छ, त्यसलाई आयुर्वेद शास्त्र भनिन्छ।
आयुर्वेदको सिद्धान्त
आयुर्वेदका अनुसार मानव शरीर त्रि-दोष, सप्त धातु र मलबाट निर्मित छ। त्रि-दोषको सिधान्त नै आयुर्वेदको मुख्य आधार हो। बात, पित्त र कफ त्रि-दोषहरू हुन्। प्रत्येक मानिसमा कुनै एक वा दुइ दोषहरू प्रभावशालि हुन्छन्। चिकित्सकहरूले विरामीको दोष अनुसार नै रोग निदान गर्छन। सप्त धातुहरू रक्त, रस, मंस, मेद, अस्थी, मज्जा र शुक्र हुन्। त्यस्तै, मानव शरीर पञ्चमहाभूतहरूबाट बनेका हुन्छन्।
आयुर्वेदको उद्देश्य
सिद्धान्तिक हिसाबले आयुर्वेदको प्रमुख दुइ उद्देश्यहरू छन – १.	स्वस्थ्य व्यक्तिको स्वस्थ्य रक्षा गर्नु र, २.	रोगी व्यक्तिको रोग निर्मूल गर्ने अथवा प्रशमंन गर्नु
प्रयोजन चास्य स्वस्थस्य स्वास्थ्यरक्षणम्। अतुरस्य विकार प्रशमन च।। पहिलो उद्देश्य प्राप्तिको लागि दिनचर्या, रात्रिचर्या, ऋतुचर्या, सद्वृत्त आदिको पालन गर्न सकिन्छ। दोस्रो उद्देश्य प्राप्तिको लागि रोग व्याधिअनुसार विभिन्न चिकित्साका उपायहरू एव विभिन्न द्रव्यहरूको प्रयोगद्वारा गर्न सकिन्छ।
आयुर्वेदका अङ्गहरू
आयुर्वेदका ८ वटा अङ्गहरू छन्। प्रत्येक अङ्गहरूको सङ्क्षिप्त परिचय निम्नानुसार छ-
१. शल्य तन्त्र- शारीरिक र मानसिक कष्टको कारणलाई शल्य भनिन्छ। अर्थात् प्राणी मात्रको शरीरमा काठ, ढुङ्गा, फलाम आदिबाट भएको व्रण, दृष्ट व्रण र गर्भरूप शल्यको निवारणका लागि यन्त्र, क्षार र अग्निको उपयोगद्वारा उपचार गरिने उपायहरूको उपदेश शल्यतन्त्रमा गरिएको छ।
२. शालाक्यतन्त्र- घाँटीभन्दा माथिका अङ्ग जस्तै नाक, कान, आँखा, मुख, घाँटी र शिर आदिमा हुने रोगहरूलाई निको पार्ने तन्त्रलाई शालाक्य तन्त्र भनिन्छ।
३. कायचिकित्सा- कायको अर्थ जठराग्नि हो। त्यसको दोष मन्दाग्नि आदिका कारण उत्पन्न हुने सर्वाङ्गत ज्वर, रक्तपित्त, शोष, उन्माद, अपस्मार, कृष्ठ, प्रमेह, अतिसार आदि शारीरिक मानसिक रोगहरूको निदान र चिकित्साको वर्णन जुन अङ्गमा भएको हुन्छ त्यसलाई कायचिकित्सा भनिन्छ।
४. भूतविद्या- देव, असुर, गन्धर्व, यक्ष, पितृ, मृतात्मा, पिशाच, नाग आदि अदृश्य शक्तिहरूले अनेक रोग उत्पन्न गरी प्राणीहरूलाई शारीरिक र मानसिक कष्ट दिन्छन्। त्यसबाट छुटकारा पाउन शान्तिकर्म, बलि, उपवास, होम आदि उपायहरूको उपदेश दिने तन्त्रलाई भूतविद्या भनिन्छ।
६. अगदतन्त्र- सर्प, कीट, लूता, माकुरा, विच्छी, मुसा आदि जीवहरूको दंशबाट उत्पन्न विष, स्वाभाविक, संयोगज र गर विषको लक्षण, त्यसको निवारण गर्ने विधिको उपदेश दिने तन्त्रलाई अगदतन्त्र भनिन्छ।
७. रसायनतन्त्र- जुन आहार-विहार एवं औषधिको सेवनबाट प्रशस्त मात्रामा रस-रक्तादि धातुहरूको वृद्धि हुन्छ। दीर्घ जीवन, स्मरणशक्ति, धारणाशक्ति, सुस्वास्थ्य, शारीरिक पुष्टि, इन्दि्रय शक्ति, बलवृद्धि र वाक्शक्ति आदिको प्राप्ति हुन्छ। त्यस्ता रसायनहरूको उपदेश दिने तन्त्रलाई रसायनतन्त्र भनिन्छ।
८. वाजीकरण- रज, शुक्र एवं मैथुनसम्बन्धी विकारहरूको लक्षण र त्यसको उपचारबारे जुन तन्त्रमा वर्णन गरिन्छ त्यसलाई वाजीकरण तन्त्र भनिन्छ।
मुख्य ग्रन्थहरू
आयुर्वेदका विषयमा लेखिएको सबैभन्दा प्राचीन ग्रन्थ अथर्ववेद र ऋग्वेद हुन्। विभिन्न वेदहरूबाटै साभार गरिएका आयुर्वेदका सिद्धान्तहरू एंव ऋषि-आचार्यहरूको अनुभवलाई मुख्यत: वृहत त्रयी र लघु त्रयीमा सङ्कलन गरिएको छ। वृहत त्रयीमा चरक संहिता, सुश्रुत संहिता र अष्टाङ्ग हृदय पर्छन भने लघु त्रयीमा माधव निदान, शाङधर संहिता र भावप्रकाश पर्छन।
चरक संहिता
अग्निभेष (ई.पू. १५००-१०००) द्वारा चरक संहिता लेखिएको हो। त्यसैले यसलाई अग्निभेष तन्त्र समेत भनीन्छ। दोस्रो शताब्दीतिर चरकले अग्निभेषको यो कृतिलाई परिमार्जन गरेका हुन् र यसलाई चरक संहिता भनिने थालिएको हो। चरक संहितामा कुल ८ स्थान (सुत्र, निदान, विमान, शारीर, इन्द्रिय, चिकित्सा, कल्प र सिद्ध) र १२० अध्यायहरू छन्। चरक संहितामा विशेष गरी काय चिकित्साका विषयमा वर्णन गरिएको छ।
सुश्रुत संहिता
धनवन्तवरीका उपदेशहरूको सङ्ग्रह सुश्रुत संहिता हो। यसको प्रथम संसकरण ई.पू. १०००-१५०० तिर सुश्रुतद्वारा रचिएको हो। सुश्रुत संहितामा कुल ६ स्थान (सुत्र, निदान, शारीर, चिकित्सा, कल्प र उत्तर) र १८६ अध्यायहरू छन्। सुश्रुत संहितामा विशेष गरी शल्य चिकित्साका विषयमा वर्णन गरिएको छ। पातमा लेखिएको सुश्रुत संहिता केशर महलको पुस्तकालयमा छ। यसलाई युनेस्कोले विश्वका एतिहासिक ग्रन्थको सूचीमा हालेको छ।
माधव निदान
माधवाकाराले ७ औ शताब्दीमा माधव निदान रचेका हुन्। यसमा रोग विज्ञानका बारेमा चर्चा गरिएको छ।
शाङधर संहिता
शाङधरद्वारा १२ औ शताब्दी रचित शाङधर संहिता औषधि विज्ञानसँग सम्बन्धित ग्रन्थ हो। यसमा ३ खण्ड र ३२ अध्यायहरू छन्। नाडी परीक्षाको बारेमा सबै भन्दा पहिला लेखिएको पुस्तक यही हो।
भावप्रकाश
भाव मिश्रले १६ औ शताब्दी तिर द्रव्यगुणका विषयमा भावप्रकाश निघान्तुको रचना गरे।